De Inn het sini Quelle inere Höchi vo 2484 müM im Oberengadin und flüüsst as ersts in Silsersee, Silvaplanersee und St. Moritzersee und flüsst i nordöstliche Richtig dör s Ober- und Underengadin. Noch de schwizerisch-östriichische Grenze werd sis Taal Oberinntal gnennt bis abe uf Inssbruck, em Hoptort vom Tirol, und denn Unterinntal. Vo Kufstein bis Erl im Tirol bildet de Inn d Grenze zwüschet Östriich und Tütschland. Nochene flüsst er e Stuggli dör Bayere um denn wider d Grenze züschet Östriich und Tütschland z bilde. I de Grenzstadt Passau mündet er noch 517 km denn i d Donau, wo 547 km zrugglait het. As Alpefluss füer er vill Wasser und het bi sinere Mündig i d Donau mee Wasser as die.